Neuvoston asetus (EY) N:o 2536/97, annettu 16 päivänä joulukuuta 1997, tuoreiden ja jäähdytettyjen lampaanruhojen yhteisön vakiolaatuluokasta annetun asetuksen (ETY) N:o 338/91 sekä lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta annetun asetuksen (ETY) N:o 2137/92 muuttamisesta



Virallinen lehti nro L 347 , 18/12/1997 s. 0006 - 0006



NEUVOSTON ASETUS (EY) N:o 2536/97, annettu 16 päivänä joulukuuta 1997, tuoreiden ja jäähdytettyjen lampaanruhojen yhteisön vakiolaatuluokasta annetun asetuksen (ETY) N:o 338/91 sekä lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta annetun asetuksen (ETY) N:o 2137/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1) ja erityisesti sen 4 artiklan 2 kohdan, ottaa huomioon komission ehdotuksen, sekä katsoo, että asetusta (ETY) N:o 338/91 (2) sovelletaan markkinointivuoden 1997 loppuun asti odotettaessa yhteisön ruhonluokitteluvaatimusten vahvistamista; saavutettu edistys ei vielä tee mahdolliseksi yhteisössä tällä hetkellä sovellettavan vakiolaadun korvaamista kyseisillä vaatimuksilla; voimassa olevan vakiolaadun soveltamisaikaa olisi sen vuoksi jatkettava, asetuksen (ETY) N:o 2137/92 (3) täytäntöönpanosta annetun komission kertomuksen päätelmien perusteella ei tulisi tällä hetkellä tavoitella neuvoston itselleen asettamaa päämäärää, joka koskee yhteisön asteikon pakollista soveltamista yhteisön sisäiseen kauppaan hyväksyttyihin teurastamoihin mahdollisuuksien mukaan markkinointivuonna 1999 ja joka tapauksessa ennen 1 päivää tammikuuta 2000, ja varata kuitenkin mahdollisuus tarkastella uudelleen tätä tavoitetta komission 31 päivään heinäkuuta 2002 mennessä antaman kertomuksen perusteella, ja hintaselvitysten helpottamiseksi jäsenvaltioille olisi annettava lupa jakaa asetuksen (ETY) N:o 2137/92 liitteessä III esitetty C luokka kahteen alaluokkaan, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 338/91 2 artiklan toinen kohta. 2 artikla Muutetaan asetus (ETY) N:o 2137/92 seuraavasti: 1) Lisätään 3 artiklan 3 kohtaan alakohta seuraavasti: "Liitteessä III esitettyä luokittelujärjestelmää käyttävät jäsenvaltiot saavat jakaa C luokan kahteen alaluokkaan." 2) Korvataan 9 artikla seuraavasti: "9 artikla Komissio toimittaa neuvostolle viimeistään 31 päivänä heinäkuuta 2002 kertomuksen tämän erityismenettelyn soveltamisesta ja tarvittaessa aiheelliset ehdotukset erityisesti ruhojen luokitteluasteikon osalta tavoitteena, jos mahdollista, asteikon pakollinen soveltaminen." 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1997. Neuvoston puolesta F. BODEN Puheenjohtaja (1) EYVL L 289, 7.10.1989, s. 1, asetus sellaisena kuin se on viimeksi muutettuna asetuksella (EY) N:o 1589/96 (EYVL L 206, 16.8.1996, s. 25). (2) EYVL L 41, 14.2.1991, s. 1, asetus sellaisena kuin se on viimeksi muutettuna asetuksella (EY) N:o 1278/94 (EYVL L 140, 3.6.1994, s. 5). (3) EYVL L 214, 30.7.1992, s. 1, asetus sellaisena kuin se on viimeksi muutettuna asetuksella (EY) N:o 1278/94.